कोरोना अपडेट: देश में कम हो रहा कोरोना लेकिन नए वैरिएंट का ख़तरा लगातार बढ़ता जा रहा है
दिल्ली: केंद्रीय स्वास्थ्य मंत्रालय द्वारा आज मंगलवार, 7 दिसम्बर को जारी आंकड़ों के अनुसार देश में 24 घंटों में कोरोना के 7 हज़ार से भी कम यानी 6,822 नए मामले दर्ज किए गए हैं। लेकिन देश में कोरोना के नए वैरिएंट का खतरा लगातार बढ़ता जा रहा है | महाराष्ट्र में कल दो ओर लोग ओमीक्रॉन वैरिएंट से संक्रमित पाए गए है | महाराष्ट्र में अब 10 लोग ओमीक्रॉन से संक्रमित हो चुके है | साथ ही दिल्ली में भी ओमिक्रॉन वैरिएंट दस्तक दे चुका है। देश में अब कोरोना के नए वैरिएंट ओमिक्रॉन के मामलों की संख्या बढ़कर 21 से ज़्यादा हो गयी हैं। साथ ही पिछले 24 घंटों में कोरोना से 220 मरीज़ों की मौत हुई और देश भर में कोरोना से पीड़ित 10,004 मरीज़ों को ठीक किया गया है।
देश में कोरोना संक्रमण के मामलों की संख्या बढ़कर 3 करोड़ 46 लाख 48 हज़ार 383 हो गयी है। जिनमें से अब तक 4 लाख 73 हज़ार 757 लोगों की मौत हो चुकी है। देश में कोरोना से पीड़ित 98.36 फ़ीसदी यानी 3 करोड़ 40 लाख 79 हज़ार 612 मरीज़ों को ठीक किया जा चुका है। और एक्टिव मामलों की संख्या घटकर 0.27 फ़ीसदी यानी 95 हज़ार 14 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 28 करोड़ 76 लाख 10 हज़ार 590 डोज दी जा चुकी हैं। जिनमें से 79 लाख 39 हज़ार 38 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 64 करोड़ 94 लाख 47 हज़ार 14 सैंपलों की जांच की जा चुकी है। जिनमें से 10 लाख 79 हज़ार 384 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 6,822 मामले दर्ज किए गए हैं। जिनमें केरल से 3,277 मामले, तमिलनाडु से 719 मामले, महाराष्ट्र से 518 मामले, पश्चिम बंगाल से 465 मामले, मिज़ोरम से 330 मामले, कर्नाटक से 301 मामले, तेलंगाना से 195 मामले, असम से 182 मामले, आंध्र प्रदेश से 122 मामले, हिमाचल प्रदेश से 112 मामले, जम्मू और कश्मीर से 108 मामले, ओडिशा से 105 मामले, छत्तीसगढ़ से 44 मामले, दिल्ली से 40 मामले, गुजरात से 38 मामले, गोवा से 35 मामले और हरियाणा से 32 मामले सामने आए हैं|
साथ ही, राजस्थान और मणिपुर से 29-29 मामले, पंजाब से 21 मामले, मध्य प्रदेश से 17 मामले, मेघालय से 16 मामले, चंडीगढ़ से 12 मामले, उत्तराखंड से 11 मामले, उत्तर प्रदेश और झारखण्ड से 10-10 मामले, लद्दाख से 9 मामले, पुडुचेरी और त्रिपुरा से 8-8 मामले, बिहार से 7 मामले, सिक्किम से 5 मामले, नागालैंड से 4 मामले, अंडमान और निकोबार द्वीप से 2 मामले और एक मामला अरुणाचल प्रदेश से सामने आया है | बीते दिन लक्षद्वीप और दादरा नगर हवेली और दमन दीव से कोई मामला सामने नहीं आया है।
राज्यवार कोरोना से मौत
देश में कोरोना संक्रमण से 24 घंटों में 220 मरीजों की मौत हुई है। जिनमें से केरल में 168 मरीज़ों की मौत हुई, तमिलनाडु में 10 मरीज़ों की मौत हुई, पश्चिम बंगाल में 9 मरीज़ों की मौत हुई, कर्नाटक में 7 मरीज़ों की मौत हुई, असम में 6 मरीज़ों की मौत हुई, महाराष्ट्र में 5 मरीज़ों की मौत हुई, मणिपुर और पंजाब में 3-3 मरीज़ों की मौत हुई, जम्मू और कश्मीर में 2 मरीज़ों की मौत हुई और एक-एक मरीज़ की मौत मिज़ोरम, तेलंगाना, आंध्र प्रदेश, हिमाचल प्रदेश, ओड़िशा, दिल्ली और राजस्थान में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva